Bostrichoidea

Bostrichoidea (bostricoideos) é unha superfamilia de escaravellos. É a superfamilia tipo da infraorde Bostrichiformia.

 Descrición 
Os Bostrichoidea comparten as seguintes características: criptonefidrismo modificado, a estrutura do edeago (órgano reprodutor) en machos e a falta dunha mola mandibular basal nas larvas.

Ademais disto, os Bostrichoidea mostran varias morfoloxías específicas. Por exemplo, soamente nos Bostrichidae, a forma do corpo adulto varía de convexo a aplanado, a lonxitude corporal vai de 2 a 50 mm e a cor pode ser amarela, marrón ou negra e ás veces ten un ton metálico.

 Ecoloxía 

Os bostricoideos viven xeralmente en hábitats secos. Por exemplo, moitos Bostrichidae comen madeira, aínda que algúns comen tamén plantas monocotiledóneas e Rhyzopertha dominica aliméntase de grans de cereais almacenados e produtos cereais. Igualmente, a maioría dos Ptinidae perforan a madeira en estado de larva, pero algúns aliméntanse doutras plantas secas ou material animal, tales como comida almacenada, tabaco e espécimes de museo. Os Dermestidae son tipicamente preeiros de materia orgánica seca cun alto contido proteico, e algunhas especies son predadoras ou comen pole e néctar.

 Familias e subfamilias 
Bostrichoidea comprende os seguintes subgrupos:
 Familia Bostrichidae Latreille, 1802 
 Subfamilia Bostrichinae Latreille, 1802
 Subfamilia Dinoderinae Thomson, 1863
 Subfamilia Dysidinae Lesne, 1921
 Subfamilia Euderiinae Lesne, 1934
 Subfamilia Lyctinae Billberg, 1820 
 Subfamilia Polycaoninae Lesne, 1896
 Subfamilia Psoinae Blanchard, 1851
 Familia Dermestidae Latreille, 1804 
 Subfamilia Attageninae Laporte, 1840
 Subfamilia Dermestinae Latreille, 1804
 Subfamilia Megatominae Leach, 1815
 Subfamilia Orphilinae LeConte, 1861
 Subfamilia Thorictinae Agassiz, 1846
 Subfamilia Trinodinae Casey, 1900
 Familia Endecatomidae LeConte, 1861
 Familia Ptinidae Latreille, 1802 (antes Anobiidae)
 Subfamilia Alvarenganiellinae Viana e Martínez, 1971
 Subfamilia Anobiinae Fleming, 1821 
 Subfamilia Dorcatominae Thomson, 1859
 Subfamilia Dryophilinae Gistel, 1848
 Subfamilia Ernobiinae Pic, 1912
 Subfamilia Eucradinae LeConte, 1861
 Subfamilia Mesocoelopodinae Mulsant e Rey, 1864
 Subfamilia Ptilininae Shuckard, 1839
 Subfamilia Ptininae Latreille, 1802 
 Subfamilia Xyletininae Gistel, 1848

 Notas 

Categoría:Bostrichiformia